Victor Grignard

François Auguste Victor Grignard (1871ko maiatzaren 6a, Cherbourg, Normandia, Frantzia - 1935eko abenduaren 13, Lyon, Frantzia) kimikari frantsesa, 1912an Paul Sabatierrekin batera Kimikako Nobel saria jaso zuena.

Biografia 
Cherburgoko ontzioletako langile baten semea zen. 1882an sartu zen Clunyko Bigarren Hezkuntza Bereziko Eskola Normalean. Ikasketak bukatu gabe eskola itxi zutenean Lyongo Unibertsitateko Zientzia Fakultatera joan zen estudioak amaitzera. Bertan 'Elkarketa organomagnesiano nahasiak' izeneko

tesia egin zuen Philippe Barbierren zuzendaritzapean eta 1901 doktore bilakatu zen.

Tesia bukatu ostean, tarte batez Besançongo unibertsitatera joan zen irakasle. Laster, Lyonerakora itzuli zen.1909an Nancyko unibertsitatera joan zen irakasle eta ikerlari moduan. Aldi berean Industria Kimikoaren Goi-eskola Nazionaleko irakasle izan zen.

1912an Paul Sabatierrekin batera Kimikako Nobel saria jaso zuen 'Grignarden erreaktibo delakoak aukitzeagatik, kimika organikoa aurrerakuntza asko posible egin dutenak'.

Lehen Mundu Gerran mobilizatua izan zen eta hasiera batean trenbideen zaintzan jarri zuten. Gero, leherkariak eta gerra-gasak prestatzen bukatu zuen gerra.

Gerra bukatu ostean Nancyra itzuli zen. 1919n Lyonera joan zen eta Philippe Barbier ordezkatu zuen Industria Kimikoaren Goi-eskola Nazionalean. 1929an Lyongo unibertsitateko Zientzia Fakultateko dekano izendatu zuten.

Victorrek 1910eko abuztuaren 22an Augustine Marie Boulant esposatu zuen. Bikoteak alaba eta semea izan zituen.

Ohoreak 

 1912. Kimikako Nobel Saria, Paul Sabatierrekin batera
 1912. Frantziako Kimika Elkartearen Lavoisier domina
 1933. Ohorezko Legioa
 Ilargiko Grignard kraterrak bere izena darama.

Erreferentziak

Kanpo estekak 

Normandiarrak
Frantziako kimikariak
Kimikako Nobel Saridunak
Frantziako Zientzien Akademiako kideak
Ohorezko Legioko zaldunak
Ohorezko Legioko ofizialak
Ohorezko Legioko komandanteak